Lav et referat af nedenstående tekst:

Tekst:
Da to indbrudstyve brød ind i en villa i Hjørring, havde de nok ikke forudset, at ejeren af villaen havde forberedt sig på den ubehagelige situation. Han havde nemlig installeret et overvågningskamera, der tydeligt fangede de to personer ugerning. Ud fra videobåndet kunne politiet samle en beskrivelse af de to gerningsmænd, og det skulle vise sig at blive afgørende. Natten til lørdag stoppede en patrulje fra Hjørring nemlig en bil med to mænd i, og de to passede ualmindeligt godt på beskrivelsen af de to gerningsmænd. Derfor valgte politibetjentene at anholde mændene, der viste sig at være litaurere, mistænkt for indbrudet i villaen. - Der var nogle vakse polifolk i hjørring, der kunne huske, de havde set et signalement, og derfor anholdte de dem, forklarer vagtchef Henrik Beck fra Nordjyllands Politi. Lørdag formiddag blev de fremstillet i grundlovsforhør. Her nægtede de sig begge skyldige, men dommeren vurderde, at de to personer på overvågningsvideoen stemte så meget overens med fremtoningen af de to mænd i retten, at han valgte at varetægtsfængsle dem to uger. - Der var karakteristiske ting på videoen, der tyder på, det er dem. For eksempel passer de nu fængsledes beklædning med det tøj, personerne på videoen bærer, fortæller vagtchef ved Nordjyllands Politi Henrik Beck. Han oplyser desuden, at den ene mand er 32 år. Den anden er nogenlunde sammen alder, vurderer de, men de kan faktisk ikke sige det med sikkerhed, for manden har givet falske oplysninger. - Vi arbejder lige nu på at finde ud af, hvem han helt præcist er, siger Henrik Beck. De to mænd har begge kæret afgørelsen. Nordjyllands Politi fortalte for nylig til TV2 Nord, at de gør en ihærdig indsats for at bekæmpe indbruddene og har oplevet et ganske betydeligt fald i antallet af indbrud. Senest sagde politikommissær Sune Myrup: - Vi har faktisk markant færre indbrud her i Nordjylland, end vi har haft i lang tid. Den 1. juni præsenterede Nordjyllands Politi helt nye indbrudstal, der viser, at der de første fem måneder af 2017 har været næsten 150 færre indbrud i villaer og lejligheder, end der var i 2016. - Det er en udløber af det tryk, vi har på området. Vi prioriterer det så højt, fordi det er så utrygskabende, lyder det fra politikommissæren, der også fortæller, at antallet af opklaringer ligeledes fortsætter en positiv udvikling. - Vores sigtelsesprocent her i Nordjylland lå meget højere, end den gjorde i resten af landet i 2016, og den udvikiling er også fortsat her i de første fem måneder i 2017, fortæller han. Det lykkedes dem tilsyneladende også at finde frem til gerningsmændene i tilfældet med de to litauere. Men det ændrer ikke på, at Nordjylland stadig er ramt af indbrud. Særligt i Vendyssel har de kunne mærke de lange fingre. 129 gange var der indbrud i boliger i Vendsyssel i januar 2017. Kigger man bare et år tilbage, var der 46 indbrud i samme måned. Den stigning fik i februar 2017 flere borgere til at troppe op til et møde i Frederikshavn for at høre, hvordan man standser indbrudstyven, før de overhovedet kommer ind. Det kan du se mere til lige her. Du kan også læse meget mere om indbrud, samt hvordan du kan forhindre det lige her:

Referat:
Den ene af de to mænd, der lørdag blev fængslet for indbrud, opgav falske oplysninger om sin identitet, og politiet arbejder lige nu på at finde ud af, hvem han er.